ଭୁବନେଶ୍ୱର,ଅଗଷ୍ଟ ୦୯ (ଲୋକାଲ ୱାୟାର): ଚଳିତ ବର୍ଷ ଓଡ଼ିଶା ରାଜ୍ୟ ଅଭିଲେଖାଗାରରେ ଅଗଷ୍ଟ କ୍ରାନ୍ତି ଦିବସ ପାଳିତ ହୋଇଯାଇଛି ।
ଏହି କାର୍ଯ୍ୟକ୍ରମରେ ବିଶିଷ୍ଟ ଐତିହାସିକ ତଥା ଶିକ୍ଷାବିତ୍ ଡ. କୈଳାସ ଚନ୍ଦ୍ର ଦାଶ ମୁଖ୍ୟବକ୍ତା ଭାବରେ ଯୋଗଦାନ କରିଥିଲେ ।
ଓଡ଼ିଆ ଭାଷା, ସାହିତ୍ୟ ଓ ସଂସ୍କୃତି ବିଭାଗ, କମିଶନର ତଥା ଶାସନ ସଚିବ, ଡ. ସୁରେଶ ଚନ୍ଦ୍ର ଦଳାଇ ସମ୍ମାନନୀୟ ଅତିଥି ଏବଂ ନିର୍ଦ୍ଦେଶକ ତଥା ଅତିରିକ୍ତ ଶାସନ ସଚିବ ରଞ୍ଜନ କୁମାର ଦାସ ସଭାପତିତ୍ବ କରିଥିଲେ ।
ଓଡ଼ିଶା ରାଜ୍ୟ ଅଭିଲେଖାଗାରର ଅଧୀକ୍ଷକ, ଡ. ଶେଖ୍ ସୋଲେମାନ ଅଲ୍ଲୀ ପ୍ରାରମ୍ଭିକ ଭାଷଣ ଦେଇଥିଲେ ଏବଂ ଉପେନ୍ଦ୍ର କୁମାର ବେହେରା ଧନ୍ୟବାଦ ଅର୍ପଣ କରିଥିଲେ ।
ଡ. କୈଳାସ ଚନ୍ଦ୍ର ଦାସ ଅଗଷ୍ଟ କ୍ରାନ୍ତିରର ଗୁରୁତ୍ବ ବିଷୟରେ ପ୍ରାରମ୍ଭରେ ବର୍ଣ୍ଣନା କରିବାକୁ ଯାଇ ଡ. ହରେକୃଷ୍ଣ ମହତାବଙ୍କ ଉଦାହରଣ ଦେଇଥିଲେ ।
ସେ କିଭଳି ପ୍ରଜାତନ୍ତ୍ରକୁ ଅଗଷ୍ଟ ୮ ତାରିଖରେ ଜନ୍ମୋଚନ କରିଥିଲେ ଏବଂ ଏହି କ୍ରାନ୍ତି ଦିବସର ଗୁରୁତ୍ବକୁ ଭାରତ ଇତିହାସର ସର୍ବାଗ୍ରରେ ରଖୁଥିଲେ, ସେ ବିଷୟରେ ଆଲୋକପାତ କରିଥିଲେ।
ଏଥିସହ ଓଡ଼ିଶାର ବିଭିନ୍ନ ସ୍ଥାନରେ ହୋଇଥିବା ଅଗଷ୍ଟ କ୍ରାନ୍ତି ଜନ ଆନ୍ଦୋଳନ ବିଷୟରେ ସେ ବିଷଦ ଭାବରେ ବର୍ଣ୍ଣନା କରିଥିଲେ ।
ଏହି ଅଗଷ୍ଟ କ୍ରାନ୍ତି ବିପ୍ଲବ ଭାରତର ମୁକ୍ତି ସଂଗ୍ରାମର ତୃତୀୟ ସୋପାନ ଥିଲା ଏବଂ ବ୍ରିଟିଶରମାନେ ୧୯୪୫ ମସିହା ସୁଦ୍ଧା ଜାଣି ସାରିଥିଲେ ଯେ ଭାରତକୁ ଆଉ ବେଶୀଦିନ ପରାଧୀନ କରି ରଖିପାରିବେ ନାହିଁ ।
ଅଗଷ୍ଟ କ୍ରାନ୍ତି ଜନ ଜାଗରଣର ଅନ୍ତିମ ପର୍ଯ୍ୟାୟ ଥିଲା। ଏହି ଅବସରରେ ସେ ଓଡ଼ିଶାର ତଥା ଭାରତର ମହାନ ସ୍ବାଧିନତା ସଂଗ୍ରାମୀମାନଙ୍କ ସ୍ବାଧିନତା ପ୍ରତି ଅବଦାନ ବିଷୟରେ ବର୍ଣ୍ଣନା କରିଥିଲେ ପରବର୍ତ୍ତୀ ସମୟରେ ଏହି ମହାନ କ୍ରାନ୍ତି ଦିବସ କିପରି ଭାରତକୁ ସ୍ୱାଧିନତା ଦେବାରେ ବାଟ କଢ଼ାଇଥିଲା ସେ ବିଷୟରେ ବର୍ଣ୍ଣନା କରିଥିଲେ।
ବିଭାଗୀୟ କମିଶନର ତଥା ଶାସନବ ସଚିବ, ଡ. ସୁରେଶ ଚନ୍ଦ୍ର ଦଳାଇ ଓଡିଶାର ବିଭିନ୍ନ ସ୍ଥାନରେ ହୋଇଥିବା ଅଗଷ୍ଟ କ୍ରାନ୍ତିର ଘଟଣାବଳୀ ଗୁଡିକୁ ସୂଚିତ କରିଥିଲେ ଏବଂ ଏହି ଘଟଣାବଳୀଗୁଡ଼ିକ ବିଭିନ୍ନ ଦେଶବାସୀଙ୍କୁ ପ୍ରେରଣା ଯୋଗଇଥାଏ ଏବଂ ଜାତୀୟତା ପ୍ରେମରେ ହୃଦ୍ବୋଧ କରାଇଥାଏ ସେ ବିଷୟରେ ବର୍ଣ୍ଣନା କରିଥିଲେ।
ବିଭାଗୀୟ ନିର୍ଦ୍ଦେଶକ ତଥା ଅତିରିକ୍ତଶାସନ ସଚିବ ଶ୍ରୀଯୁକ୍ତ ରଞ୍ଜନ କୁମାର ଦାସ ନିଜର ଅଭିଭାଷଣରେ ଉଲ୍ଲେଖ କରିଥିଲେ ଯେ ଏହି ଅଗଷ୍ଟ କ୍ରାନ୍ତି ବିପ୍ଲବରେ ଓଡ଼ିଶାରୁ ପ୍ରାୟ ଚାରି ହଜାରରୁ ଉର୍ଦ୍ଧ୍ବ ଲୋକ ଗିରଫ ହୋଇଥିଲେ ଏବଂ ୨୩ଜଣ ଇରମ୍ ଗୁଳିକାଣ୍ଡରେ ପ୍ରାଣ ହରାଇଥିଲେ।
ଏଥିପାଇଁ ଇରମ୍ ଗୁଳିକାଣ୍ଡକୁ ଦ୍ବିତୀୟ ଜାଲିଆନୀଲାବାଗ୍ ହତ୍ୟାକାଣ୍ଡ କୁହାଯାଇଥାଏ।
ଯୁବପିଢ଼ିଙ୍କ ଉଦ୍ଦେଶ୍ୟରେ ସେ କହିଥିଲେ ଯେ ବର୍ତ୍ତମାନ ଦେଶବାସୀ ସ୍ବାଧୀନତାକୁ ପାଥେୟ କରି ଦେଶର ପୁନର୍ଗଠନ କରିବାର ସମୟ ଆସିଛି । ଏଥିପାଇଁ ଆଉ ଏକ କ୍ରାନ୍ତି ଆବଶ୍ୟକ ବୋଲି ଶ୍ରୀ ଦାସ କହିଥିଲେ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
